**POZIV**

**na sudjelovanje u savjetovanju s javnošću**

**o**

**NACRTU PRIJEDLOGA STRATEGIJE UPRAVLJANJA I RASPOLAGANJA NEKRETNINAMA U VLASNIŠTVU ZADARSKE ŽUPANIJE**

**OD 2021. DO 2027. GODINE**

Prema odredbama Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) jedinica područne (regionalne) samouprave dužna je pokretninama i nekretninama upravljati, koristiti ih i raspolagati njima pažnjom dobrog gospodara. Zakon o upravljanju državnom imovinom (»Narodne novine« broj 52/18) navodi da upravljanje i raspolaganje imovinom mora biti predvidljivo, a predvidljivost upravljanja i raspolaganja imovinom ostvaruje se načelno jednakim postupanjem u istim ili sličnim slučajevima.

Strategijom upravljanja državnom imovinom za razdoblje 2019. - 2025. godine (»Narodne novine« broj 96/19) je navedeno da je za upravljanje i raspolaganje imovinom lokalnih (područnih) jedinica potrebno uspostaviti jednaka pravila postupanja koja vrijede i za upravljanje i raspolaganje državnom imovinom.

Strategija se izrađuje sukladno člancima 15. i 18. Zakona o upravljanju državnom imovinom (»Narodne novine« broj 52/18), a određuje srednjoročne ciljeve i smjernice za upravljanje nekretninama u vlasništvu Zadarske županije (u daljnjem tekstu: Županije) koja do sada nije imala izrađenu Strategiju kao cjelovit dokument.

Strategija ima za cilj dugoročno osigurati održivo, učinkovito i transparentno upravljanje i raspolaganje nekretninama Županije. Održivost je važna za život i rad postojećih i budućih naraštaja.

Županija za obavljanje djelatnosti te ostvarivanje zadaća propisanih odredbama Zakona o lokalnoj i područnoj (regionalnoj) samoupravi osim financijskim sredstvima, upravlja i raspolaže pokretninama i nekretninama u svom vlasništvu.

Zakonom o fiskalnoj odgovornosti (»Narodne novine« broj 111/18 i 41/20), odnosno Uredbom o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (»Narodne novine« broj 95/19) propisana je obveza jedinica lokalne i područne (regionalne) samouprave za donošenje strateškog i provedbenog dokumenta za upravljanje i raspolaganje nekretninama.

Strategiju upravljanja i raspolaganja nekretninama u vlasništvu Županije za razdoblje od 2021. do 2027. godine donosi Županijska skupština na prijedlog Župana za razdoblje od 7 godina.

Strategijom se određuju srednjoročni ciljevi i smjernice za upravljanje i raspolaganje nekretninama Županije, te se analizira stanje i aktivnosti vezane uz upravljanje nekretninama u vlasništvu Županije. Strategijom upravljanja i raspolaganja želi se osigurati ekonomski svrhovito, učinkovito i transparentno upravljanje i raspolaganje nekretninama u vlasništvu Županije.

Nekretnine Županije važan su instrument postizanja strateških razvojnih ciljeva vezanih za zadovoljavanje javnih potreba, posebice u oblasti gospodarstva, kulture, zdravstva, obrazovanja i drugih područja iz njene nadležnosti. Tijela nadležna za upravljanje nekretninama dužna su istima raspolagati i upravljati kao dobar gospodar, pridržavajući se svih zakonskih i moralnih načela, na način da se njihova vrijednost kontinuirano povećava.

Sve identificirane slabosti postojećeg sustava upravljanja nekretninama bile su važan element u oblikovanju Strategije te se putem posebnih ciljeva, mjera i aktivnosti treba raditi na postupnom otklanjanju uočenih slabosti.

Strateški cilj upravljanja županijskom imovinom je održivo, ekonomično i transparentno upravljanje i raspolaganje nekretninama u vlasništvu Županije. Upravljanje nekretninama podrazumijeva pronalaženje optimalnih rješenja koja će dugoročno očuvati nekretnine i generirati gospodarski rast.

Uspješna implementacija svih posebnih ciljeva doprinijet će realizaciji strateškog cilja upravljanja nekretninama Županije i pravnih osoba kojima je Županija osnivač i/ili vlasnik, odnosno u kojima Županija ima većinski udio u kapitalu ili većinsko pravo u odlučivanju.

Slijedom navedenog pristupilo se izradi nacrta prijedloga predmetne strategije.

Ciljevi koji se žele postići savjetovanjem s javnošću su upoznavanje građana i zainteresirane javnosti o sadržaju Nacrta prijedloga Strategije upravljanja i raspolaganja nekretninama u vlasništvu Zadarske županije od 2021. do 2027. godine i načinu na koji je ova problematika uređena.

Sukladno članku 11. Zakona o pravu na pristup informacijama ("Narodne novine" broj 25/13 i 85/15) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Strategije na službene web stranice Zadarske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provest će se u razdoblju od dana, 6. studenoga 2020. godine, do dana, 6. prosinca 2020. godine.

Organizator i nositelj postupka savjetovanja su Upravni odjel za javnu nabavu i upravljanje imovinom Zadarske županije.

Pozivamo vas na sudjelovanje u postupku Savjetovanja, za koju potrebu Vam je na raspolaganju:

* utvrđeni Nacrt prijedloga Strategije upravljanja i raspolaganja nekretninama u vlasništvu Zadarske županije od 2021. do 2027. godine i
* Obrazac za dostavu prijedloga.